لاہور : لاہور ہائی کورٹ تحریک انصاف ناراہشون ومسکوہی بنجائی وزیر حوالکاری و شینکاری فواد چوہدری ءِ پرمان تیان پد ہم عدالت پیش کپننگ آ دائر توہین عدالت نا درخواست آ آئی جی پنجاب و آئی جی اسلام آباد ءِ نوٹس جاری کرسا ورندی بٹنگا۔ جسٹس طارق سلیم شیخ فواد چوہدری نا خڑکی عزیز نبیل شہزاد نادائر درخواست آ بنائی سماعت کرے۔ سماعت اٹی عدالت درخواست گزار نا وکیل اظہر صدیق ءِ ایلو غیر تعلقدار فریق آتے درخواست آتیان کشنگ و آئی جی پنجاب و آئی جی اسلام آباد ءِ فریق کننگ نا پارت کرے۔ ہراڑا وکیل درخواست گزار ایلو فریق آتا پن ءِ درخواست آن حذف کرے۔ عدالت کارروائی کرسا آئی جی پنجاب و آئی جی اسلام آباد ءِ نوٹس جاری کرسا ورندی بٹنگا۔ عدالت نا روبرو درخواست اٹی پیدواری کننگاکہ 25 جنوری آ ہائی کورٹ وار وار آ فواد چوہدری ءِ عدالت پیش کننگ نا پرمان کرے ولے اسلام آباد پولیس عدالتی پرمان تیان پد ہم فواد چوہدریءِ عدالت اٹ پیش کننگتویسس۔
(اے پی پی)
